CELEX: 32017R0447
Language: et
Date: 2017-03-14 00:00:00
Title: Komisjoni rakendusmäärus (EL) 2017/447, 14. märts 2017, milles käsitletakse loa andmist Bacillus subtilis'e (DSM 5750) ja Bacillus licheniformis'e (DSM 5749) valmistise kasutamiseks emiste, võõrutatud põrsaste, nuumsigade, tarbevasikate ja broilerkalkunite söödalisandina ning millega muudetakse määrusi (EÜ) nr 1453/2004, (EÜ) nr 2148/2004 ja (EÜ) nr 600/2005 (loa hoidja Chr. Hansen A/S) (EMPs kohaldatav tekst )

15.3.2017   
               
               
                  ET
               
               
                  Euroopa Liidu Teataja
               
               
                  L 69/18
               
            KOMISJONI RAKENDUSMÄÄRUS (EL) 2017/447,
      14. märts 2017,
      milles käsitletakse loa andmist Bacillus subtilis'e (DSM 5750) ja Bacillus licheniformis'e (DSM 5749) valmistise kasutamiseks emiste, võõrutatud põrsaste, nuumsigade, tarbevasikate ja broilerkalkunite söödalisandina ning millega muudetakse määrusi (EÜ) nr 1453/2004, (EÜ) nr 2148/2004 ja (EÜ) nr 600/2005 (loa hoidja Chr. Hansen A/S)
      (EMPs kohaldatav tekst)
      EUROOPA KOMISJON,
      võttes arvesse Euroopa Liidu toimimise lepingut,
      võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
      ning arvestades järgmist:
      
                  (1)
               
               
                  Määruses (EÜ) nr 1831/2003 on sätestatud loomasöödas kasutatava söödalisandi loa taotlemise nõue ning sellise loa andmise alused ja kord. Kõnealuse määruse artikliga 10 on ette nähtud nõukogu direktiivi 70/524/EMÜ (2) alusel lubatud söödalisandite uuesti hindamine.
               
            
                  (2)
               
               
                  Kooskõlas direktiiviga 70/524/EMÜ on Bacillus subtilis'e (DSM 5750) ja Bacillus licheniformis'e (DSM 5749) valmistist söödalisandina lubatud tähtajatult kasutada komisjoni määrusega (EÜ) nr 1453/2004 (3) emiste, komisjoni määrusega (EÜ) nr 2148/2004 (4) nuumsigade ja põrsaste, komisjoni määrusega (EÜ) nr 600/2005 (5) broilerkalkunite ja vasikate puhul. Vastavalt määruse (EÜ) nr 1831/2003 artikli 10 lõikele 1 kanti see valmistis seejärel olemasoleva tootena söödalisandite registrisse.
               
            
                  (3)
               
               
                  Vastavalt määruse (EÜ) nr 1831/2003 artikli 10 lõikele 2 koostoimes kõnealuse määruse artikliga 7 on esitatud taotlus Bacillus subtilis'e (DSM 5750) ja Bacillus licheniformis'e (DSM 5749) valmistise uuesti hindamiseks emiste, põrsaste, nuumsigade, tarbevasikate ja broilerkalkunite söödalisandina. Kõnealuse määruse artikli 7 kohane taotlus käsitles lisaks selle valmistise hindamist uuel viisil joogivees kasutamiseks. Taotleja taotles kõnealuse söödalisandi liigitamist söödalisandite kategooriasse „zootehnilised lisandid“. Taotlusele olid lisatud määruse (EÜ) nr 1831/2003 artikli 7 lõikes 3 nõutud andmed ja dokumendid.
               
            
                  (4)
               
               
                  Euroopa Toiduohutusamet (edaspidi „toiduohutusamet“) jõudis oma 12. juuli 2016. aasta arvamuses (6) järeldusele, et kavandatud kasutustingimuste juures ei avalda Bacillus subtilis'e (DSM 5750) ja Bacillus licheniformis'e (DSM 5749) valmistis kahjulikku mõju loomade ja inimeste tervisele ega keskkonnale. Toiduohutusamet leidis, et nimetatud söödalisandi kasutamine söödas ja joogivees võib parandada põrsaste, nuumsigade, emiste ja tarbevasikate jõudlusnäitajaid. Mis puutub söödalisandi kasutamisse broilerkalkunite puhul, jõuti järeldusele, et kahes uuringus leidus tõendeid positiivse mõju kohta kasvule ja söödaväärindusele ning kolmandas täheldati oluliselt suuremat kaalukasvu emasloomade puhul, kuid isasloomade puhul oluline kaalukasvu erinevus puudus. Toiduohutusameti hinnangul ei ole vaja kehtestada turustamisjärgse järelevalve erinõudeid. Toiduohutusamet kinnitas ka määrusega (EÜ) nr 1831/2003 asutatud referentlabori esitatud aruande söödas sisalduva kõnealuse söödalisandi analüüsimise meetodi kohta.
               
            
                  (5)
               
               
                  Lisaks kõnealuse söödalisandi pikaaegsele kasutamisele tunnistati need tõendid siiski kaalukasvu zootehniliste näitajate paranemise olulisteks märkideks. Seepärast järeldati, et esitatud andmed vastavad tingimustele, mis tõendavad söödalisandi söödas ja vees kasutamise tõhusust broilerkalkunite puhul.
               
            
                  (6)
               
               
                  
                     Bacillus subtilis'e (DSM 5750) ja Bacillus licheniformis'e (DSM 5749) valmistise hindamine näitab, et määruse (EÜ) nr 1831/2003 artiklis 5 sätestatud tingimused loa andmiseks on täidetud. Seepärast tuleks anda luba kõnealuse valmistise kasutamiseks käesoleva määruse lisas esitatud tingimustel.
               
            
                  (7)
               
               
                  Kuna määruse (EÜ) nr 1831/2003 kohaselt antakse välja uus luba, tuleks määrusi (EÜ) nr 1453/2004, (EÜ) nr 2148/2004 ja (EÜ) nr 600/2005 vastavalt muuta.
               
            
                  (8)
               
               
                  Kuna ohutusnõuded ei eelda loa tingimuste muudatuste viivitamatut kohaldamist, on asjakohane näha ette üleminekuperiood, et huvitatud isikud saaksid teha ettevalmistusi loa andmisest tulenevate uute nõuete täitmiseks.
               
            
                  (9)
               
               
                  Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
               
            ON VASTU VÕTNUD KÄESOLEVA MÄÄRUSE:
      Artikkel 1
      Loa andmine
      Lisas kirjeldatud valmistist, mis kuulub söödalisandite kategooriasse „zootehnilised lisandid“ ja funktsionaalrühma „soolestiku mikrofloorat tasakaalustavad ained“, lubatakse kasutada söödalisandina loomasöötades kõnealuses lisas esitatud tingimustel.
      Artikkel 2
      Määruse (EÜ) nr 1453/2004 muutmine
      Määruse (EÜ) nr 1453/2004 I lisa jäetakse välja.
      Artikkel 3
      Määruse (EÜ) nr 2148/2004 muutmine
      Määruse (EÜ) nr 2148/2004 II lisast jäetakse välja kirje E 1700 Bacillus licheniformis'e (DSM 5749) ja Bacillus subtilis'e (DSM 5750) kohta.
      Artikkel 4
      Määruse (EÜ) nr 600/2005 muutmine
      Määruse (EÜ) nr 600/2005 III lisast jäetakse välja kirje E 1700 Bacillus licheniformis'e (DSM 5749) ja Bacillus subtilis'e (DSM 5750) kohta.
      Artikkel 5
      Üleminekumeetmed
      Lisas nimetatud valmistist ja seda valmistist sisaldavat sööta, mis on toodetud ja märgistatud enne 4. oktoobrit 2017 kooskõlas enne 4. aprilli 2017 kohaldatud eeskirjadega, võib jätkuvalt turule lasta ja kasutada olemasolevate varude ammendumiseni.
      Artikkel 6
      Jõustumine
      Käesolev määrus jõustub kahekümnendal päeval pärast selle avaldamist Euroopa Liidu Teatajas.
      
         Käesolev määrus on tervikuna siduv ja vahetult kohaldatav kõikides liikmesriikides.
         Brüssel, 14. märts 2017
         
            
               Komisjoni nimel
            
            
               president
            
            Jean-Claude JUNCKER
         
      
      
         (1)  ELT L 268, 18.10.2003, lk 29.
      
         (2)  Nõukogu 23. novembri 1970. aasta direktiiv 70/524/EMÜ söödalisandite kohta (EÜT L 270, 14.12.1970, lk 1).
      
         (3)  Komisjoni 16. augusti 2004. aasta määrus (EÜ) nr 1453/2004 teatavate söödalisandite alalise lubamise kohta (ELT L 269, 17.8.2004, lk 3).
      
         (4)  Komisjoni 16. detsembri 2004. aasta määrus (EÜ) nr 2148/2004, mis käsitleb teatud söödalisandite ajutisi ja alalisi kasutuslube ning söödas juba lubatud söödalisandite uute kasutusviiside lubamist (ELT L 370, 17.12.2004, lk 24).
      
         (5)  Komisjoni 18. aprilli 2005. aasta määrus (EÜ) nr 600/2005, mis käsitleb teatava koktsidiostaatikumi söödalisandina kasutamise lubamist kümne aasta jooksul, teatava söödalisandi kasutamise ajutist lubamist ning teatavate söödalisandite kasutamise alalist lubamist (ELT L 99, 19.4.2005, lk 5).
      
         (6)  EFSA Journal 2016; 14(9): 4558.
      
         LISA
         
                     Söödalisandi identifitseerimisnumber
                  
                  
                     Loa hoidja
                  
                  
                     Söödalisand
                  
                  
                     Koostis, keemiline valem, kirjeldus, analüüsimeetod
                  
                  
                     Loomaliik või -kategooria
                  
                  
                     Vanuse ülempiir
                  
                  
                     Miinimumsisaldus
                  
                  
                     Maksimumsisaldus
                  
                  
                     Miinimumsisaldus
                  
                  
                     Maksimumsisaldus
                  
                  
                     Muud sätted
                  
                  
                     Loa kehtivusaja lõpp
                  
               
                     CFU/kg täissöödas, kui niiskusesisaldus on 12 %
                  
                  
                     CFU joogivee liitri kohta
                  
               
                     
                        Kategooria: zootehnilised lisandid. Funktsionaalrühm: soolestiku mikrofloorat tasakaalustavad ained.
                     
                  
               
                     4b1700i
                  
                  
                     Chr. Hansen A/S
                  
                  
                     Bacillus subtilis
                     (DSM 5750) ja Bacillus licheniformis (DSM 5749)
                  
                  
                     
                        Söödalisandi koostis
                     
                     
                        Bacillus subtilis'e
                     (DSM 5750) ja Bacillus licheniformis'e (DSM 5749) valmistis, mis sisaldab vähemalt 3,2 × 1010 CFU/g söödalisandis
                     (suhe 1: 1).
                     Tahke
                     
                        Toimeaine kirjeldus
                     
                     
                        Bacillus subtilis'e
                     (DSM 5750) ja Bacillus licheniformis'e (DSM 5749) elujõulised spoorid
                     
                        Analüüsimeetod
                         (1)
                     
                     
                        Bacillus subtilis'e (DSM 5750) ja Bacillus licheniformis'e (DSM 5749) tuvastamine ja loendamine söödalisandis, eelsegudes, söödas ja vees:
                     
                                 —
                              
                              
                                 tuvastamine: impulssvälja-geelelektroforees (PFGE)
                              
                           
                                 —
                              
                              
                                 loendamine: pindkülvimeetodil, kasutades trüptoon-soja-agarit – EN 15784
                              
                           
                  
                     Võõrutatud põrsad
                     Nuumsead
                     Emised
                     Tarbevasikad
                     Broilerkalkunid
                  
                  
                     —
                  
                  
                     1,3 × 109
                     
                  
                  
                     —
                  
                  
                     6,5 × 108
                     
                  
                  
                     —
                  
                  
                     
                                 1.
                              
                              
                                 Söödalisandi ja eelsegude kasutusjuhistes tuleb märkida säilitustemperatuur, kõlblikkusaeg ja granuleerimispüsivus.
                              
                           
                                 2.
                              
                              
                                 Söödalisandit võib kasutada joogivees.
                              
                           
                                 3.
                              
                              
                                 Söödalisandi kasutamisel joogivees tuleb tagada söödalisandi ühtlane jaotumine.
                              
                           
                                 4.
                              
                              
                                 Kasutamiseks võõrutatud põrsastel kehamassiga kuni 35 kg.
                              
                           
                                 5.
                              
                              
                                 Söödakäitlejad kehtestavad söödalisandi ja eelsegude kasutajatele kasutamiskorra ja võtavad korralduslikud meetmed, millega vähendatakse söödalisandi kasutamisest tulenevaid võimalikke ohte. Kui selline kasutamiskord ja sellised meetmed ei võimalda kõnealuseid ohte kõrvaldada või minimeerida, kasutatakse söödalisandi ja eelsegude käitlemisel isikukaitsevahendeid, milleks on respiraator ja nahakaitsevahendid.
                              
                           
                  
                     4. aprill 2027
                  
               
            (1)  Analüüsimeetodite üksikasjad on kättesaadavad referentlabori veebisaidil aadressil https://ec.europa.eu/jrc/en/eurl/feed-additives/evaluation-reports.